Sørover fra Engdammen renner elva gjennom bekkekløfter og ravinedaler med leirjord. Her er det svært frodig vegetasjon og stor artsrikdom. En bekk som renner inn i elva nedenfor plassen kalt bidrar til økt vannføring. Rundt 300 meter nordvest for tunet på Tofte gård forsvinner elva imidlertid inn i en tunnel. Herfra og til utløpet i sjøen renner elva i rør gjennom industriområdet til forhenværende Tofte Cellulosefabrikk. Toftedalen, der elva rant tidligere, er nå fylt opp av avfall fra industrien. Eldre kart viser at det før fabrikkens tid var ei svakt skrånende slette ned mot ei brei strand i Toftebukta, og at elva gikk i en stor, meandrert sving før utløpet i sjøen.